पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड के विभिन्न हिस्सों में पिछले दो दिनों से दोपहर बाद हो रही बारिश का सिलसिला बुधवार को भी जारी रहा। बोकारो, धनबाद, गिरिडीह समेत कई जिलों में दोपहर डेढ़ बजे ऐसा अंधेरा छा गया, जैसे शाम के 6 बज गए हो। अंधेरा ऐसा हुआ कि लोगों को घर के अंदर लाइट तक जलानी पड़ गई। हालांकि कई क्षेत्र में बिजली गुल हो गई। काले बादलों से ढका आसमान, तेज हवा के झोंके और रिमझिम बारिश ने लोगों को सुबह से हो रही उमस भरी गर्मी से राहत महसूस करवाई।
इधर, तेज हवा के चलने से आम की फसल को काफी नुकसान हुआ है। गरज के साथ बारिश होने से कुछ देर के लिए सड़कों पर सन्नाटा छा गया। मौसम विभाग के अनुसार, पश्चिम की ओर से एक ट्रफ झारखंड में है और दूसरा पश्चिमी उत्तर प्रदेश से एक सकुर्लेशन बिहार हाेते बंगाल में प्रवेश कर गया है। इन दाे कारणाें से रांची सहित पूरे झारखंड में बारिश हो रही है। अगले पांच दिनाें तक रांची सहित झारखंड के कई हिस्साें में बारिश के साथ वज्रपात और गर्जन के अलावे 40 से 50 किमी की स्पीड से हवा चलेगी। ऐसी स्थिति अगले 10 मई तक रहेगी।
पिछले 24 घंटे में कहीं-कहीं हल्की बारिश हुई। सबसे अधिक बारिश 6.8 एमएम शिलाइचक (चतरा) में दर्ज किया गया। सबसे अधिक अधिकतम तापमान 36.8 डिग्री सेल्सियस डाल्टेनगंज में जबकि सबसे कम न्यूनतम तापमान 20.1 डिग्री सेल्सियस रांची में रिकॉर्ड की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn